‘आप’ की मजबूती के लिए पूरे राज्य में होंगे बूथ वीर : जयहिंद
आमआदमी पार्टी के प्रदेश अध्यक्ष नवीन जयहिंद ने कहा कि पंजाब में 11 मार्च को उनकी पार्टी बहुमत से विजयी होगी। जयहिंद ने कहा कि 10 मार्च तक आम आदमी पार्टी प्रदेश के सभी जिलों में अपने कार्यालय खोलेगी। जयहिंद शनिवार को ब्रास मार्केट स्थित कार्यालय में कार्यकर्ताओं को संबोधित कर रहे थे।
उन्होंने कहा कि आम आदमी पार्टी के संगठन को मजबूत बनाने के लिए कार्यकर्ताओं द्वारा राज्य के सभी बूथों पर ‘बूथ वीर’ भी तैयार किए जाएंगे। इस दौरान जयहिंद ने परिवार जोड़ों अभियान का शुभारंभ करते हुए एक नंबर भी जारी किया। उन्होंने कहा कि इन नंबरों पर कोई भी व्यक्ति फोन कर पार्टी का सदस्य बन सकता है। उन्होंने कहा कि प्रत्येक कार्यकर्ता को 100 परिवार जोड़ने का लक्ष्य दिया हुआ है। इस दौरान लोगों को पार्टी की सदस्यता ग्रहण की। कहा कि पूरे राज्य पर सालों से 10-12 परिवारों का कब्जा है। परिवारवाद की इस राजनीति को उखाड़ने की जरूरत है। एसवाईएल मुद्दे पर कहा कि देश की सबसे बड़ी पंचायत सुप्रीम कोर्ट का फैसला माना जाए। इस मौके पर जिला अध्यक्ष संदीप यादव एडवोकेट, मनोज, डॉ. अनिल कुमार, राजकुमार, प्रदीप, प्रताप, नरेश, बिल्लू, हरीश, डॉ. शालिनी, रेखा दहिया, रणवीर यादव सुधीर यादव सहित अन्य मौजूद रहे।
रेवाड़ी. कार्यकर्ताओंको संबोधित करते हुए नवीन जयहिंद।
hin_Deva hin_Deva hin_Deva awa_Deva